derthien en een half dachmalen alsoemen seecht
dair af deen stuck leecht t plaetsen geheete langhelt
aen theyken tweetste stuck groot omtrint een
dachmale gelegen t plaetsen geheeten inde
heyplecke Ende tderde stuck oick houden een
dachmale gelegen aen den nuwenbosch op
den last van twee capuynen outs chijs en op
den last dat de voirs bosschen kvergoet zijn Ten
behoirlijcken tijden te betalene Item twee stucken
beempts gelegen onder leefdale bij airschot int
romeledebroeck op den last vander weerden van
eender halv blancken It eenen beempt geheeten
dlamekenseeussel houden een half boender gelege
inde langhebeempde op den last van eenen rijns
gul erflijck ten behoirlijcken tijden te betalene Item
dertich roeden wijngairts It dertich roeden wijngts
luttel myn oft meer gelegen bijde stad van airschot
opden papenacker It een stucxken beempts gelege
onder den eekelberch t plaetsen geheeten treffelbroeck
It sesse stuvs erflijck vallende jairlijcx tuutganck
der maent van meye aen en op een stuck beempts
toebehoende der weduwen daneels wijlen vand
rivien gelegen te zallaken tusschen de goede
It een half mudde rocx erflijcken
pacht vallende jairlijcx
ende op zeke beempden gelegen te duerne int
lant van luydick voirmaels toebehoiren willem de
smet en henricke airnouts Item eenedertich
molevaten rocx erflijcken pacht vallen jairlijx
tsint andriesmisse aen en op seven dachmalen
lants leens toebehoende den kynden henricx van
bollenberghe gelegen inde pchie van libbeke opt
hoeberghervelt tot twee divse tijden gecocht te
weten de xix molevaten rocx erflijck dair af op
ten vierden dach der maent van oichst int jair